**SHPALLJE PËR PLOTËSIMIN E VENDEVE TË LIRA NË KATEGORINË E LARTË DREJTUESE (SEKRETAR I PËRGJITHSHËM)**

**PROCEDURA**

Pranimi në kategorinë e nëpunësve civilë të nivelit të lartë drejtues,

**KATEGORIA**

Kategoria e Lartë Drejtuese

**POZICIONI**

**Sekretar i Përgjithshëm, Bashkia Tiranë- Kategoria: I-2**

Në zbatim të nenit 32 të Ligjit nr. 152/2013 “Për nëpunësin civil”, i ndryshuar, si dhe të Kreut III, VIII të Vendimit nr. 118, datë 05/03/2014 “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil të nivelit të nëpunësve civilë të nivelit të lartë drejtues dhe të anëtarëve të TND-së”, ndryshuar me VKM nr. 388, datë 06.05.2015 “Për disa ndryshime dhe shtesa në VKM nr. 118, datë 05/03/2014”, Njësia e Menaxhimit të Burimeve Njerëzore në Bashkinë Tiranë shpall procedurat për plotësimin e vendit të lirë të kategorisë së lartë drejtuese nëpërmjet procedurës së Pranim në kategorinë e lartë drejtuese në pozicionin:

**Sekretar i Përgjithshëm, Bashkia Tiranë, Kategoria e pagës I-2.**

Pozicioni më sipër u ofrohet nëpunësve civilë që janë minimalisht të nivelit të mesëm drejtues dhe që plotësojnë kriteret për të njëjtën kategori!

**Afati për dorëzimin e dokumentave data 03.03.2025.**

**QËLLIMI I PËRGJITHSHËM I POZICIONIT TË PUNËS**

Sekretari i Përgjithshëm është nëpunësi më i lartë civil në Bashkinë e Tiranës.

Ai raporton dhe jep llogari drejtpërdrejt te titullari i institucionit.

Ka rol kryesor në formulimin e politikave dhe zbatimin e tyre.

Koordinon dhe garanton përfshirjen e kontributeve të dhëna nga një numër drejtorish, të cilat kanë lidhje midis tyre, gjatë procesit të formulimit të politikave, sipas fushës që mbulon institucioni.

Siguron zbatimin e vendimeve lidhur me politikat, duke ndjekur rregullisht procesin dhe duke marrë masa për zgjidhjen e problemeve.

Siguron zbatimin e programeve sektoriale dhe zhvillimin e mëtejshëm të tyre dhe siguron drejtim strategjik afatgjatë.

Eshtë përgjegjës për përgatitjen, zbatimin, kontrollin e brendshëm financiar, monitorimin, raportimin, kontabilitetin dhe auditimin e brendshëm të buxhetit të institucionit dhe përgjigjet përpara nëpunësit të parë autorizues në përputhje me legjislacionin për menaxhimin e sistemit buxhetor në Republikën e Shqipërisë.

Analizon raporte, identifikon mundësitë për reduktim të shpenzimeve, për përmirësim të politikave, programeve dhe performancës institucionale, menaxhon drejtpërsëdrejti drejtorët e përgjithshëm përmes procesit të raportimit dhe delegimit dhe menaxhon nëpunësit civilë dhe punonjësit e tjerë të institucionit.

Organizon punën dhe përcakton detyrat sipas njësive kryesore administrative, siguron një klimë bashkëpunimi dhe gjithëpërfshirjeje të stafit dhe promovon zhvillimin e kapaciteteve njerëzore.

Eshtë përgjegjës për ristrukturimin organizativ të institucioni, miraton përshkrimet e punës së nëpunësve të institucionit.

Garanton respektimin e afateve në nxjerrjen e akteve administrative dhe ruajtjen e sekretit shtetëror.

Promovon iniciativa për përmirësimin e shërbimeve me publikun.

Përfaqëson institucionin, me autorizim të titullarit, brenda dhe jashtë vendit.

Kryen detyra të tjera të ngarkuara me urdhër të titullarit.

**PRANIMI NË KATEGORINË E NËPUNËSVE CIVILË TË NIVELIT TË LARTË DREJTUES**

***Kanë të drejtë të aplikojnë për këtë procedurë vetëm nëpunësit civilë që janë minimalisht në nivelin e mesëm drejtues dhe plotesojnë kërkesat e posaçme të procedures.***

1. **KUSHTET DHE KRITERET E VEÇANTA**

**1.1 KRITERET E PËRGJITHSHME DHE VECANTA QË DUHET TË PLOTËSOJË KANDIDATI PËR KËTË POZICION JANË SI MË POSHTË:**

**Kushtet që duhet të plotësojë kandidati janë:**

1. të jetë shtetas shqiptar;
2. të ketë zotësi të plotë për të vepruar;
3. të zotërojë gjuhën shqipe, të shkruar dhe të folur;
4. të jetë në kushte shëndetësore që e lejojnë të kryejë detyrën përkatëse;
5. të mos jetë i dënuar me vendim të formës së prerë për kryerjen e një krimi apo për kryerjen e
6. një kundërvajtjeje penale me dashje;
7. ndaj tij të mos jetë marrë masa disiplinore e largimit nga shërbimi civil, që nuk është shuar
8. sipas këtij ligji;
9. të jetë nëpunës civil i konfirmuar minimalisht në kategorinë e mesme drejtuese (kategoria II-1),
10. të mos ketë masë disiplinore në fuqi,
11. të ketë të paktën vlerësimin e fundit “mirë” apo “shumë mirë”,

**Kandidatët duhet të plotësojnë kërkesat e posaçme si vijon:**

-Të zotërojnë diplomë të nivelit minimal “Master Shkencor” në Shkenca Juridike.

*Diplomat, të cilat janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi.*

-Të kenë eksperiencë pune jo më pak se 5 vite në nivel drejtues, në administratën shtetërore dhe/ose institucione të pavarura dhe/ose institucionet e tjera te vetëqeverisjes vendore etj, pjesë e shërbimit civil.

**Njohuri dhe aftësi:**

a) Aftësi për të drejtuar dhe menaxhuar veprimet e ndryshme;

b) Aftësi komunikimi;

c) Aftësi të drejtimit strategjik;

ç) Ndërtim i marrëdhënieve ndërpersonale;

d) Efektivitet;

dh) Aftësi pune në grup;

e) Kuptim të gjerë të kompetencave ndërsektoriale;

ë) Njohuri mbi fenomenet sociale dhe ekonomike;

f) Besueshmëri;

g) Vizion;

gj) Të qenët krijues;

h) Integritet;

i) Njohuri për sistemin ligjor evropian.

**1.2 DOKUMENTACIONI, MËNYRA DHE AFATI I DORËZIMIT**

**Kandidatët që aplikojnë duhet të dorëzojnë dokumentat si më poshtë:**

a - Jetëshkrim i plotësuar në përputhje me dokumentin tip që e gjeni në linkun:  
https://www.dap.gov.al/legjislacioni/udhezime-manuale/60-jeteshkrimi-standard  
b - Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe Sportit;  
c - Fotokopje të librezës së punës (të gjitha faqet që vërtetojnë eksperiencën në punë);   
d - Fotokopje të letërnjoftimit (ID);  
e - Vërtetim të gjendjes shëndetësore;  
ë - aktin e deklarimit te statusit te nepunesit civil  
f - Vetëdeklarim të gjendjes gjyqësore;  
g - Vlerësimin e fundit nga eprori direkt;  
h - Vërtetim nga institucioni që nuk ka masë disiplinore në fuqi;  
i - Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;

**Aplikimi dhe dorëzimi i të gjitha dokumenteve të cituara më sipër, do të bëhen me postë apo në sportelet e Sektorit te Informimit dhe Sherbimeve Publike në Bashkinë e Tiranës brenda dates 03.03.2025.**

**1.3 REZULTATET PËR FAZËN E VERIFIKIMIT PARAPRAK**

Në datën **13.03.2025** Njësia e Burimeve Njerëzore - Bashkia Tiranë, do të shpallë në portalin “Shërbimi Kombëtar i Punësimit”, ne stendat e informimit të publikut dhe ne faqen zyrtare te Bashkise Tirane listën e kandidatëve që plotësojnë kushtet dhe kërkesat e posaçme për procedurën e pranimit në kategorinë e lartë drejtuese, si dhe datën, vendin dhe orën e saktë kur do të zhvillohet intervista. Në të njëjtën datë kandidatët që nuk plotësojnë kushtet e pranimit në kategorinë e larte drejtuese dhe kërkesat e posaçme do të njoftohen individualisht nga Njësia e Burimeve Njerëzore - Bashkia Tiranë , për shkaqet e moskualifikimit (nëpërmjet adresës së e-mail). Ata mund të ankohen brenda 5 (pesë) ditëve pune nga shpallja e listës . Njësia e Menaxhimit të Burimeve Njerëzore, do të kthejë përgjigje të arsyetuar brenda 2 (dy ) ditëve pune .

**1.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA**

**Kandidatët do të testohen në lidhje me:**

* Ligjin nr. 139/2015 “Për vetëqeverisjes vendore”
* Ligjin nr.152/2013 “Për nëpunësin civil”
* Ligjin nr.9936, datë 26.6.2008 “Për menaxhimin e sistemit buxhetor në Republikën e Shqipërisë”
* Ligjin nr. 9131 dt. 08.09.2003 “Për rregullat e Etikës në Administratën Publike”
* Ligjin nr. 119/2014 “Për të drejtën e informimit”
* Ligjin nr. 44/2015 “Kodi i Procedurave Administrative i Republikës së Shqipërisë”
* Ligjin nr 7961 dt. 12.07.1995 “Kodi i punës i Republikës te Shqipësisë”
* Ligjin nr. 9632, datë 31.10.2006 “Për sistemin e taksave vendore”, i ndryshuar
* Ligjin nr. 9920, date 19.05.2008“Për procedurat tatimore në Republikën e Shqipërisë”i ndryshuar
* Ligjin Nr.10 296, datë 8.7.2010 “Për menaxhimin financiar dhe kontrollin”
* Ligjin nr. 93/2015 “Për Turizmin”
* Ligjin nr. 121/2016 “Për shërbimet e kujdesit shoqëror në Republikën e Shqipërisë”
* Legjislacionin e prokurimit publik;
* Legjislacioni mbi auditimin;

**Kandidatët gjatë intervistës së strukturuar me gojë do të vlerësohen në lidhje me:**

a - Njohuritë, aftësitë, kompetencën në lidhje me përshkrimin përgjithësues të punës për pozicionin;  
b - Eksperiencën e tyre të mëparshme;  
c - Motivimin, aspiratat dhe pritshmëritë e tyre për karrierën.

**1.5 MËNYRA E VLERËSIMIT TË KANDIDATËVE**

Vlerësimi maksimal është **100 pikë** dhe përfshin pikët maksimale për secilën nga fazat e mëposhtme:

a) vlerësimin e jetëshkrimit të kandidatëve, duke përfshire (vlerësimin e arsimimit, eksperiencës dhe trajnimeve të lidhura me fushën, si dhe vlerësimet e arritjeve vjetore) **10 pikë;**

b) testim me shkrim, **40 pikë;**

c) intervistën e strukturuar me gojë, **50 pikë**

1. **NJOFTIMI I REZULTATEVE TË KONKURIMIT**

Në përfundim të vlerësimit të kandidatëve, Njësia e Burimeve Njerëzore - Bashkia Tiranë, do të shpallë në portalin “Shërbimi Kombëtar i Punësimit”, në faqen zyrtare dhe stendat e informimit të publikut të Bashkisë Tiranë. listën e fituesve te përbërë nga kandidatët që kanë grumbulluar mbi 70 pikë të renditur duke filluar nga ai me më shumë pikë, Të gjithë kandidatët pjesëmarrës në këtë procedurë do të njoftohen individualisht në mënyrë elektronike, për rezultatet (nëpërmjet adresës së email-it).

Pa cenuar të drejtën e ankimit gjyqësor, sipas legjislacionit në fuqi, kandidatët kanë të drejtë që të ankohen me shkrim brenda 5 (pesë) ditëve nga shpallja e rezultatit. KPP-ja merr vendim brenda 5 (pesë) ditëve dhe, kur është rasti, bën korrigjimin e listës së fituesve të shpallur. Vendimi dhe, kur është rasti lista e korrigjuar, shpallet menjëherë në portalin “Shërbimi Kombëtar i Punësimit”, në faqen zyrtare dhe në stendat e informimit të publikut të Bashkisë Tiranë.

**DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të periudhës së ankimimit, Institucioni Bashkia Tiranë do të shpallë fituesin në portalin “Shërbimi Kombëtar i Punësimit”, në faqen zyrtare dhe në stendat e informimit të publikut të Bashkisë Tiranë. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.